15. ΝΟΜΟΘΕΤ. ΔΙΑΤΑΓΜΑ υπ' αριθ. 4361 της 1/2 Σεπτ. 1964 (ΦΕΚ Α' 149) Περί τροποποιήσεως και συμπληρώσεως διατάξεών τινων της, περί επαγγελματικών Σωματείων Νομοθεσίας.  (Κατηργήθη δια του άρθρ. 41 Νομ. 330/1976, κατωτ. αριθ. 32). Το άρθρ. 6 διετηρήθη εν ισχύϊ μέχρι της εκδόσεως του κατά το άρθρ. 39 παρ. 2 του Νομ. 330/1976 Π.Δ/τος. Άρθρ.6.-Αι αρχαιρεσίαι και πάσης φύσεως εκλογαί των επαγγελματικών εργατικών Σωματείων και παντός βαθμού Ενώσεων αυτών, διεξάγονται υπό των Εφορευτικών Επιτροπών των προβλεπομένων υπό των οικείων Καταστατικών. Ο παριστάμενος εις αυτάς, κατά τας κειμένας διατάξεις δικαστικός, μεριμνά και εποπτεύει όπως αύται διενεργούνται βάσει των διατάξεων των οικείων Καταστατικών και του Νόμου. 2.Προκειμένου περί Σωματείων, προ πάσης ψηφοφορίας δι' αρχαιρεσίας, ο παριστάμενος δικαστικός, μετ' έρευναν και εξακρίβωσιν περί της γνησιότητος του υπό της διοικήσεως του Σωματείου και υπό της Εφορευτικής Επιτροπής βεβαιωθέντος αντιγράφου Μητρώου, επικυρώνει τούτο δια πράξεως αυτού καταχωρουμένης εν τέλει του τε αντιγράφου και του Μητρώου. Τα αντίγραφα ταύτα δέον να περιλάβουν, το ονοματεπώνυμον, την επαγγελματικήν ιδιότητα την διεύθυνσιν κατοικίας, τον αριθμόν δελτίου ταυτότητος εκάστου μέλους, τας συνδρομάς τας οποίας κατέβαλε τούτο και μετά την ψηφοφορίαν ένδειξιν των ψηφοφορησάντων προκύπτουσαν δια της μονογραφής του δικαστικού, εις το περιθώριον του ονόματος ενός εκάστου. Ο παριστάμενος δικαστικός μετά την ψηφοφορίαν αναγράφει επί του μητρώου και δύο αντιγράφων τα αποτελέσματα αυτής, εξ' ων το εν παραδίδει εις την Εφορευτικήν Επιτροπήν και το έτερον καταθέτει εις το αρμόδιον Ειρηνοδικείον, την επομένην της εκδόσεώς των. Εις περίπτωσιν εκλογής αντιπροσώπων του Σωματείου εις ένωσιν, χορηγείται υπό του παραστάντος εις τας εκλογάς δικαστικού, βεβαίωσις προς την ένωσιν βάσει των ανωτέρω στοιχείων, περιέχουσα τον αριθμόν των εκπληρωσάντων τας υποχρεώσεις των μελών, τον αριθμόν των ψηφισάντων εξ 'αυτών και των εκλεγέντων δια την ένωσιν αντιπροσώπων. 3.Προκειμένου περί Ενώσεων (Εργατικά Κέντρα, Ομοσπονδίαι) ο παριστάμενος εις τας εκλογάς δικαστικός, ελέγχει τας βεβαιώσεις της προηγουμένης παραγράφου, βάσει των οποίων επικυρώνει κατά τα ανωτέρω οριζόμενα αντίγραφα του υπό της διοικήσεως της Ενώσεως καταρτισθέντος και της Εφορευτικής Επιτροπής βεβαιωθέντος μητρώου σωματείων μελών αυτής. Τα αντίγραφα ταύτα περιλαμβάνουν: Τον τίτλον των Σωματείων, Μελών της Ενώσεως, τα ονοματεπώνυμα των αντιπροσώπων εκάστου τούτων, τον αριθμόν των εκπληρωσάντων τας υποχρεώσεις των μελών εκάστου σωματείου, τον αριθμόν των εξ αυτών ψηφισάντων κατά τας εκλογάς του σωματείου, τας συνδρομάς τας οποίας κατέβαλεν έκαστον των σωματείων τούτων προς την Ένωσιν, καθώς και ένδειξιν δια της μονογραφής του δικαστικού περί των ψηφοφορούντων κατά τας εκλογάς της Ενώσεως αντιπροσώπων εις το περιθώριον του ονοματεπωνύμου εκάστου. Μετά την ψηφοφορίαν αναγράφει επί του μητρώου και δύο αντιγράφων τα αποτελέσματα αυτής, χρησιμοποιών ταύτα ως εν τη προηγουμένη παραγράφω ορίζεται. Δια περιπτώσεις εκλογής αντιπροσώπων της Ενώσεως, εις ένωσιν ανωτέρου βαθμού, χορηγείται υπό του παραστάντος εις τας εκλογάς ή συνέδριον δικαστικού βεβαίωσις δια την ένωσιν ανωτέρου  (Αντί για τις σελ. 29 (δ) -34 (ζ) Σελ. 29 (ε) Τεύχος Δ91-Σελ. 71 Νόμοι περί επαγγελματικών σωματείων 14.Α.β.11-15 βαθμού βάσει των ανωτέρω στοιχείων περί του αριθμού των εκπληρωσάντων τας υποχρεώσεις των μελών των αντιπροσώπων οίτινες έλαβον μέρος εις αυτάς, των οργανώσεων εκ των οποίων προέρχονται ούτοι, της χρονολογίας εκλογής των, του αριθμού των ψηφισάντων κατ' αυτήν μελών σωματείου και των εκλεγέντων δια την ένωσιν ανωτέρου βαθμού αντιπροσώπων. 4.Δια τας πάσης φύσεως εκλογάς ανωτέρου βαθμού ενώσεων (Συνομοσπονδίαι) εφαρμόζονται κατ’ αναλογίαν τα υπό του παρόντος άρθρου κατά τ’ ανωτέρω οριζόμενα. 5.Αι διοικήσεις των Σωματείων και Ενώσεων αυτών, ως και αι Εφορευτικαί Επιτροπαί υποχρεούνται να θέτουν εις την διάθεσιν του παρισταμένου δικαστικού πάντα τα στοιχεία και να παράσχουν πάσαν συνδρομήν προς εκπλήρωσιν του κατά τα ανωτέρω έργου αυτού. 